— Веласіпед адносіцца да ліку самых небяспечных транспартных сродкаў. Таму ў правілах дарожнага руху да іх прад’яўлены шэраг абавязковых патрабаванняў. Веласіпед павінен мець для абазначэння габарытаў катафоты, спераду белага колеру, ззаду чырвонага. У цёмны час сутак прадугледжваецца абавязковае выкарыстанне ліхтароў такога ж колеру. Веласіпедысту рэкамендуецца апранаць спецыяльную камізэльку са светаадлюстроўваючымі элементамі. Калі ліхтароў на веласіпедзе няма, камізэлька абавязковая, яна дапаможа больш ярка “засвяціцца”, а значыць быць заўважным для іншых удзельнікаў дарожнага руху, у першую чаргу, вадзіцеляў аўтамабіляў. Дарэчы, у загінуўшага веласіпедыста на транспартным сродку не было ліхтароў, а сам ён быў без камізэлькі, хоць на працу ездзіў з Сінягорскага штодня, — расказаў Іван Святлічны, выконваючы абавязкі начальніка аддзялення ДАІ Сенненскага РАУС, капітан міліцыі.